CELEX: 32013R0818
Language: lt
Date: 2013-08-28 00:00:00
Title: 2013 m. rugpjūčio 28 d. Komisijos reglamentas (ES) Nr. 818/2013, kuriuo dėl riebalų rūgščių sacharozės esterių (E 473) naudojimo kvapiosiose medžiagose, kurių dedama į vandens pagrindu gaminamus skaidrius aromatizuotus gėrimus, iš dalies keičiamas Europos Parlamento ir Tarybos reglamento (EB) Nr. 1333/2008 III priedas  Tekstas svarbus EEE

29.8.2013   
            
            
               LT
            
            
               Europos Sąjungos oficialusis leidinys
            
            
               L 230/12
            
         KOMISIJOS REGLAMENTAS (ES) Nr. 818/2013
   2013 m. rugpjūčio 28 d.
   kuriuo dėl riebalų rūgščių sacharozės esterių (E 473) naudojimo kvapiosiose medžiagose, kurių dedama į vandens pagrindu gaminamus skaidrius aromatizuotus gėrimus, iš dalies keičiamas Europos Parlamento ir Tarybos reglamento (EB) Nr. 1333/2008 III priedas
   (Tekstas svarbus EEE)
   EUROPOS KOMISIJA
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 III priede nustatytas Sąjungos maisto priedų, kuriuos leista naudoti maisto kvapiosiose medžiagose, sąrašas ir jų naudojimo sąlygos;
            
         
               (2)
            
            
               šis sąrašas gali būti iš dalies keičiamas pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
         
               (4)
            
            
               2008 m. rugpjūčio 20 d. buvo pateiktas prašymas leisti riebalų rūgščių sacharozės esterius (E 473) naudoti kaip emulsiklį kvapiosiose medžiagose ir apie jį pranešta valstybėms narėms;
            
         
               (5)
            
            
               emulsikliai reikalingi norint stabilizuoti riebalingas kvapiąsias medžiagas, dedamas į vandens pagrindu pagamintus gėrimus. Neįdėjus emulsiklio kvapusis aliejus nebūtų tirpus ir gėrimo paviršiuje sudarytų riebalingą žiedą. Dėl to kvapioji medžiaga netolygiai pasiskirsto gėrime, sumažėja jo atsparumas deguoniui ir sumažėja organoleptinis priimtinumas. Be to, tampa labai sunku pagaminti skaidrius gėrimus. Šių problemų galima iš dalies išvengti naudojant skiestus aliejus, tačiau jų organoleptinis priimtinumas yra mažesnis. Naudojant riebalų rūgščių sacharozės esterius galima pagaminti skaidrius gėrimus pagerinus pridedamų kvapiųjų medžiagų funkcionalumą;
            
         
               (6)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 III priede nustatytą Sąjungos maisto priedų sąrašą, turi prašyti Europos maisto saugos tarnybos nuomonės;
            
         
               (7)
            
            
               Europos maisto saugos tarnyba pateikė nuomonę dėl riebalų rūgščių sacharozės esterių (E 473) ir nustatė leistiną paros dozę - 40 mg/kg kūno masės per dieną (3). Dėl papildomo siūlomo naudojimo skaidriuose aromatizuotuose gaiviuosiuose gėrimuose atsirandantis riebalų rūgščių sacharozės esterių poveikis yra mažesnis kaip 0,1 % LPD (4). Atsižvelgiant į tai, kad dėl papildomo šio priedo naudojimo atsirandantis poveikis palyginti su LPD yra nežymus, papildomas riebalų rūgščių sacharozės esterių (E 473) naudojimas nedarys poveikio žmonių sveikatai;
            
         
               (8)
            
            
               todėl tikslinga leisti naudoti riebalų rūgščių sacharozės esterius (E 473) kaip maisto priedą vandens pagrindu gaminamiems skaidriems aromatizuotiems gėrimams skirtose kvapiosiose medžiagose;
            
         
               (9)
            
            
               todėl Reglamento (EB) Nr. 1333/2008 III priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  EMST leidinys (2004) 106, 1-24.
   
      (4)  EFSA leidinys, 2012 m.; 10(5):2658.
   
      PRIEDAS
      Reglamento (EB) Nr. 1333/2008 III priedo 4 dalyje po maisto priedo E 459 įrašo įterpiamas šis įrašas:
      
         
                     „E 473
                  
                  
                     Riebalų rūgščių sacharozės esteriai
                  
                  
                     Kvapiosios medžiagos vandens pagrindu gaminamiems skaidriems aromatizuotiems gėrimams, kurie priklauso 14.1.4 kategorijai
                  
                  
                     15 000 mg/kg kvapiosiose medžiagose, 30 mg/l galutiniame maisto produkte“.